《环碧园饯信守赵兰皋分韵得燕字》
宋代·赵汝绩

开窗俯平湖，折柳举离宴。
五马迟未发，暗雨杂飞霰。
江东古名州，广信今近甸。
兵骄费纪律，民瘠易咨怨。
硗田岁少登，孔道楮常贱。
正须儒者事，毋愧循吏传。
休辞一杯酒，往副千里愿。
有语不敢留，低间愧樯燕。

作者简介：赵汝绩，字庶可，号山台，浚仪（今河南开封）人，寓会稽。太宗八世孙（《宋史·宗室世系》一九）。与戴复古多唱和（《石屏诗集》卷二《题赵庶可山台》）。有《山台吟稿》，已佚。《江湖后集》辑其诗为一卷。　赵汝绩诗，以影印文渊阁《四库全书·江湖后集》为底本，新辑集外诗附于卷末。